

МИНИСТЕРСТВО НА ЗЕМЕДЕЛИЕТО И ХРАНИТЕ

**Таблица за отразяване на постъпили становища във връзка с провеждането на четиринадесета писмена процедура за неприсъствено вземане на решение от членовете на Комитета за наблюдение на Програмата за морско дело, рибарство и аквакултури 2021-2027 за съгласуване на Индикативна годишна работна програма за 2025 г.**

**по Програмата за морско дело, рибарство и аквакултури 2021-2027,**

**проведена в периода 4 декември – 11 декември 2024 г.**

|  |  |  |  |  |
| --- | --- | --- | --- | --- |
| **№** | **ЧЛЕН/ ОРГАНИЗАЦИЯ** | **ДАТА НА ПОЛУЧАВАНЕ** | **СТАНОВИЩЕ** | **СТАНОВИЩЕ НА** **УО НА ПМДРА** |
| **1.**  | **Мария Веселинова,**Министерство на финансите | 04.12.2024 г. | **Уважаеми колеги,**Във връзка с изпратената ни за съгласуване проект на Индикативна годишна работна програма (ИГРП) за 2025 г. по ПМДРА 2021-2027 г. чрез писмена процедура за неприсъствено вземане на решение (14 та), в качеството ми на зам.-член на КН на Програмата, изразявам следното:За процедура „Защита на екологичното състояние на морската среда“, в колона „Представлява ли процедурата/част от нея: държавна или минимална помощ“ е записано, че „Приложимият режим е за сектор „Рибарство и аквакултури““.В тази връзка, бих искала да напомня на УО, че предвид условието на т. (17) от Насоките за държавна помощ за рибарството и аквакултурите (Насоките), някои плащания, извършени от държавите членки съгласно Регламент (ЕС) 2021/1139, **може да не представляват плащания за сектора на рибарството и аквакултурите, тъй като те могат да попаднат извън приложното поле на член 42 от ДФЕС**. Комисията посочва примери за такива плащания, в т.ч. и плащания във връзка с операции по чл. 25 от Регламент (ЕС) 2021/1139, с който се определят правилата за подкрепа от ЕФМДРА за защита и възстановяване на водното биологично разнообразие и водните екосистеми.Съгласно т. (18) от Насоките, плащанията съгласно Регламент (ЕС) 2021/1139, които попадат извън сектора на рибарството и аквакултурите, са предмет на правилата за държавна помощ по ДФЕС. Когато тези плащания представляват държавна помощ, те следва да бъдат оценявани съгласно съответните инструменти за държавна помощ.Предвид изложеното, считам че е необходимо УО да направи преценка за всяка конкретна дейност, определена като допустима по процедура „Защита на екологичното състояние на морската среда“, дали финансирането ѝ би могло да представлява плащане за сектора на рибарството и аквакултурите и съответно попада ли в приложното поле на чл. 42 от ДФЕС. На тази преценка следва да се основава информацията в колоните за държавните помощи от ИГРП, с посочване на избрания режим, в т.ч. Регламент/Насоки/ Рамка. В случай, че УО няма готовност да посочи конкретния приложим режим, би могло в документа да се направи пояснение, че режимът по държавните помощи предстои да бъде уточнен. | Приема се. |
| **2.**  | **Иван Алексиев,** Национално сдружение на общините в Република България  | 05.12.2024 г. | В проекта на Индикативната годишна работна програма за 2025 г. не е заложена процедурата „Изпълнение на стратегии за Водено от общностите местно развитие“.В тази връзка и с оглед осъщественото договаряне на проектите по Фаза 1 от реализацията на подхода ВОМР с общини и местни инициативни рибарски групи, предлагаме в проекта на ИГРП за 2025 г. да се заложи горепосочената процедура.По този начин, каквато е и целта на ИГРП за следващата календарна година, кандидатите по процедурата ще се информират за планираните в тяхна подкрепа дейности обект на финансиране, минималната и максималната финансова помощ и индикативните срокове за обявяване и кандидатстване с проектни предложения. | Приема се по принцип.Управляващият орган предвижда да направи едновременно изменение на ИГРП за 2024 г. , от което процедура „Изпълнение на стратегии за Водено от общностите местно развитие“ и процедура „Текущи разходи и дейности за популяризиране на територията“ ще бъдат извадени, но ще бъдат прехвърлени в изменение на ИГРП за 2025 г. Посоченото изменение на двете ИГРП ще се извърши преди края на 2024 г. и ще се осигури възможност кандидатите по процедурата своевременно да се информират за планираните в тяхна подкрепа дейности обект на финансиране. |